CELEX: C2005/069/06
Language: el
Date: 2005-03-19 00:00:00
Title: Διάταξη του Δικαστηρίου (τέταρτο τμήμα), της 18ης Νοεμβρίου 2004, στις συνεκδικασθείσες υποθέσεις C-261/03 και C-262/03 (αίτηση του Tribunale amministrativo regionale per l' Emilia-Romagna για την έκδοση προδικαστικής αποφάσεως): Allevamenti Associati Srl κατά Regione Emilia-Romagna, και Latteria Sociale Moderna Soc. Coop. arl κατά Azienda di Stato per gli interventi nel mercato agricolo (AIMA) κ.λπ. («Προδικαστική παραπομπή — Άρθρο 104, παράγραφος 3, του Κανονισμού Διαδικασίας — Γάλα και γαλακτοκομικά προϊόντα — Καθεστώς συμπληρωματικής εισφοράς — Επεξεργασία και μεταποίηση από γαλακτοκομείο στο πλαίσιο εκτελέσεως συμβάσεως έργου — Έννοιες παραδόσεως και “απευθείας πωλήσεως”»)

19.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/3
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 18ης Νοεμβρίου 2004
   στις συνεκδικασθείσες υποθέσεις C-261/03 και C-262/03 (αίτηση του Tribunale amministrativo regionale per l' Emilia-Romagna για την έκδοση προδικαστικής αποφάσεως): Allevamenti Associati Srl κατά Regione Emilia-Romagna, και Latteria Sociale Moderna Soc. Coop. arl κατά Azienda di Stato per gli interventi nel mercato agricolo (AIMA) κ.λπ. (1)
   
   («Προδικαστική παραπομπή - Άρθρο 104, παράγραφος 3, του Κανονισμού Διαδικασίας - Γάλα και γαλακτοκομικά προϊόντα - Καθεστώς συμπληρωματικής εισφοράς - Επεξεργασία και μεταποίηση από γαλακτοκομείο στο πλαίσιο εκτελέσεως συμβάσεως έργου - Έννοιες παραδόσεως και “απευθείας πωλήσεως”»)
   (2005/C 69/06)
   Γλώσσα διαδικασίας: η ιταλική
   Στις συνεκδικασθείσες υποθέσεις C-261/03 και C-262/03, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, την οποία υπέβαλε το Tribunale amministrativo regionale per l'Emilia-Romagna (Ιταλία), με αποφάσεις της 6ης Μαΐου 2003, που περιήλθαν στο Δικαστήριο στις 17 Ιουνίου 2003, στο πλαίσιο των υποθέσεων Allevamenti Associati Srl κατά Regione Emilia-Romagna, παρισταμένων των: Agenzia per le Erogazioni in Agricoltura (AGEA) και Latteria Sociale Moderna Soc. coop. arl (C-261/03), και Latteria Sociale Moderna Soc. coop. arl κατά Azienda di Stato per gli interventi nel mercato agricolo (AIMA), Servizio Provinciale Agricoltura di Reggio Emilia, Regione Emilia-Romagna και Agenzia per le Erogazioni in Agricoltura (AGEA), παρισταμένης της: Allevamenti Associati Srl (C-262/03), το Δικαστήριο (τέταρτο τμήμα), συγκείμενο από τη N. Colneric (εισηγήτρια), προεδρεύουσα του τετάρτου τμήματος, και τους J. N. Cunha Rodrigues και E. Juhász, δικαστές, γενικός εισαγγελέας: L. A. Geelhoed, γραμματέας: María Múgica Arzamendi, κύρια υπάλληλος διοικήσεως, εξέδωσε στις 18 Νοεμβρίου 2004 διάταξη με το ακόλουθο διατακτικό:
   Τα άρθρα 1, 2, και 9, στοιχείο ζ', του κανονισμού (ΕΟΚ) 3950/92 του Συμβουλίου, της 28ης Δεκεμβρίου 1992, για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων, και το άρθρο 1 του κανονισμού (ΕΟΚ) 536/93 της Επιτροπής, της 9ης Μαρτίου 1993, περί λεπτομερών κανόνων εφαρμογής της συμπληρωματικής εισφοράς στον τομέα του γάλακτος και των γαλακτοκομικών προϊόντων, πρέπει να ερμηνευθούν υπό την έννοια ότι, για τον καθορισμό των ποσοστώσεων γάλακτος και την επιβολή της συμπληρωματικής εισφοράς, η εκ μέρους της γαλακτοπαραγωγού επιχειρήσεως παραχώρηση, άνευ μεταβιβάσεως κυριότητας, ορισμένων ποσοτήτων γάλακτος σε τρίτους, στο πλαίσιο εκτελέσεως συμβάσεως έργου που αφορά την έναντι αμοιβής επεξεργασία και μετατροπή του γάλακτος σε τυρί, βούτυρο και ορό γάλακτος, πρέπει να χαρακτηρισθεί παράδοση.
   
      (1)  ΕΕ C 200 της 23.08.2003.